作者:吳泳
標題:摸魚兒
內容:甚一般、化工模子。鑄成一個拙底。生來不向春頭上，卻跨暮春婪尾。驀省記。早冉冉花陰，НН循除水。雖然恁地。但笑詠春風，閒推鳴瑟，別自有真意。從前看，三十七年都未。醉生聲利場裡。浮雲破處窗涵月，喚得自家醒起。別料理。那玉燕石麟，不當真符瑞。徹頭地位。也須是長年，聞些好語，作個標月指。